*****

ΚΑΝΟΝΙΣΜΟΣ (ΕΟΚ) αριθ. 3916/89 ΤΗΣ ΕΠΙΤΡΟΠΗΣ

της 20ής Δεκεμβρίου 1989

που καθορίζει, για το 1990, την ποσόστωση που εφαρμόζεται κατά την εισαγωγή στην Πορτογαλία ζωντανών χοιροειδών προέλευσης τρίτων χωρών, και ορισμένες λεπτομέρειες για την εφαρμογή της

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των όρων που διέπουν τους ποσοτικούς περιορισμούς κατά την εισαγωγή στην Πορτογαλία ορισμένων γεωργικών προϊόντων προέλευσης τρίτων χωρών που υπόκεινται σε σταδιακή μεταβίβαση (1), όπως τροποποιήθηκε από τον κανονισμό (ΕΟΚ) αριθ. 222/88 (2), και ιδίως το άρθρο 3,

Εκτιμώντας:

ότι οι ποσοστώσεις για το 1989 που εφαρμόζονται κατά τις εισαγωγές στην Πορτογαλία προϊόντων του τομέα του χοιρείου κρέατος προέλευσης τρίτων χωρών καθορίζονται στο παράρτημα του κανονισμού (ΕΟΚ) αριθ. 3917/88 της Επιτροπής (3)· ότι στο άρθρο 3 του εν λόγω κανονισμού καθορίζεται σε 10 % ο ετήσιος ρυθμός σταδιακής αύξησης της ποσόστωσης κατά τη διάρκεια του πρώτου σταδίου· ότι η αύξηση αυτή εξακολουθεί να αντανακλά τις ανάγκες της αγοράς· ότι οι πορτογαλικές αρχές ζήτησαν, πάντως, να περιοριστούν οι ποσοτικοί περιορισμοί στον τομέα του χοιρείου κρέατος μόνο στις εισαγωγές των ζωντανών ζώων, με βάρος κατώτερο των 50 kg που υπάγονται στον κωδικό ΣΟ 0103 91 10· ότι πρέπει, ως εκ τούτου, να καθοριστεί η ποσόστωση για το 1990 κατ' αυτόν τον τρόπο·

ότι, για να εξασφαλιστεί η ορθή διαχείριση της ποσόστωσης, πρέπει η αίτηση για χορήγηση άδειας εισαγωγής να συνοδεύεται από τη σύσταση εγγύησης· ότι πρέπει επίσης να προβλεφθεί η κλιμάκωση των ποσοστώσεων κατά τη διάρκεια του έτους·

ότι πρέπει να προβλεφθεί η ανακοίνωση στην Επιτροπή εκ μέρους της Πορτογαλίας πληροφοριών σχετικά με την εφαρμογή των ποσοστώσεων·

ότι ο παρών κανονισμός αντικαθιστά τον κανονισμό (ΕΟΚ) αριθ. 3917/88· ότι, επομένως, πρέπει να καταργηθεί ο εν λόγω κανονισμός·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ποσόστωση την οποία μπορεί να εφαρμόζει η Πορτογαλία το 1990, σύμφωνα με το άρθρο 280 της πράξης προσχώρησης, κατά την εισαγωγή ζωντανών χοιροειδών προέλευσης τρίτων χωρών, καθορίζεται στο παράρτημα.

Άρθρο 2

1. Οι πορτογαλικές αρχές χορηγούν τις άδειες εισαγωγής κατά τρόπο ώστε να διασφαλίζεται η δίκαιη κατανομή της διαθέσιμης ποσότητας μεταξύ των αιτούντων.

Η ποσόστωση κλιμακώνεται κατά τη διάρκεια του έτους ως εξής:

- 25 % κατά την περίοδο από 1ης Ιανουαρίου μέχρι 31 Μαρτίου 1990,

- 25 % κατά την περίοδο από 1ης Απριλίου μέχρι 30 Ιουνίου 1990,

- 25 % κατά την περίοδο από 1ης Ιουλίου μέχρι 30 Σεπτεμβρίου 1990,

- 25 % κατά την περίοδο από 1ης Οκτωβρίου μέχρι 31 Δεκεμβρίου 1990.

2. Οι αιτήσεις για χορήγηση άδειας εισαγωγής συνοδεύονται από τη σύσταση εγγύησης που αποδεσμεύεται, σύμφωνα με τους όρους που καθορίζονται από τις πορτογαλικές αρχές, αμέσως μετά την πραγματοποίηση των εισαγωγών.

Άρθρο 3

Ο ελάχιστος ρυθμός σταδιακής αύξησης της ποσόστωσης είναι 10 % στην αρχή κάθε έτους κατά τη διάρκεια του πρώτου σταδίου.

Η αύξηση προστίθεται σε κάθε ποσόστωση και η επόμενη αύξηση υπολογίζεται επί του συνολικού αθροίσματος.

Άρθρο 4

Οι πορτογαλικές αρχές ανακοινώνουν στην Επιτροπή τα μέτρα που λαμβάνουν για την εφαρμογή του άρθρου 2.

Διαβιβάζουν, το αργότερο στις 15 κάθε μήνα, τις ακόλουθες πληροφορίες όσον αφορά τον προηγούμενο μήνα:

- τις ποσότητες για τις οποίες έχουν χορηγηθεί άδειες εισαγωγής, κατανεμημένες ανά χώρα προέλευσης,

- τις ποσότητες που έχουν εισαχθεί, κατανεμημένες ανά χώρα προέλευσης.

Άρθρο 5

Ο κανονισμός (ΕΟΚ) αριθ. 3917/88 καταργείται.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 367 της 31. 12. 1985, σ. 23.

(2) ΕΕ αριθ. L 28 της 1. 2. 1988, σ. 1.

(3) ΕΕ αριθ. L 347 της 16. 12. 1988, σ. 58.

ΠΑΡΑΡΤΗΜΑ

(σε τόνους)

1.2.3 // // // // Κωδικός ΣΟ

// Περιγραφή εμπορευμάτων

// Ποσόστωση

για το 1990 // // // // // // // 0103 // Χοιροειδή ζωντανά: // // // Άλλα: // // ex 0103 91 // Με βάρος κατώτερο των 50 kg: // 26 // 0103 91 10 // Κατοικίδια // // // //